b'\n_START_ARTICLE_\nHaddaway\n_START_SECTION_\nLapsuus ja ura\n_START_PARAGRAPH_\nHaddaway syntyi Trinidadin saarella hollantilaisen meritutkijais\xc3\xa4n ja paikallisen sairaanhoitaja\xc3\xa4idin perheeseen. Poika l\xc3\xa4hti jo kolmivuotiaana is\xc3\xa4ns\xc3\xa4 kanssa Eurooppaan, kun vanhemmat erosivat._NEWLINE_16-vuotiaana Haddaway muutti Yhdysvaltoihin \xc3\xa4itins\xc3\xa4 luokse ja k\xc3\xa4vi lukionsa Maryland Cityss\xc3\xa4 maan it\xc3\xa4rannikolla. Koulun musiikkipiireiss\xc3\xa4 aktiivisesti vaikuttanut Haddaway valmistui lukiosta vuonna 1983. H\xc3\xa4n jatkoi opiskelemaan politiikkaa Washingtoniin ja samalla esiintyi cover-yhtyeess\xc3\xa4 nimelt\xc3\xa4 Chance. Tuolloin h\xc3\xa4n oli eritoten kiinnostunut jazzista ja soulista._NEWLINE_24-vuotiaana eli vuonna 1989 h\xc3\xa4n palasi Eurooppaan ja asettui Saksan K\xc3\xb6lniin. H\xc3\xa4n aloitti amerikkalaisen jalkapallon pelaamiseen paikallisessa joukkueessa ja teki musiikkia vapaa-ajallaan ._NEWLINE_Saksalainen Coconut records palkkasi Haddawayn vuonna 1992. Jo h\xc3\xa4nen ensimm\xc3\xa4inen singlens\xc3\xa4, \xe2\x80\x9dWhat Is Love\xe2\x80\x9d, nousi miehen tunnetuimmaksi kappaleeksi. Haddawayn debyyttialbumi Haddaway \xe2\x80\x93 The Album julkaistiin vuonna 1993, ja silt\xc3\xa4 nousi listoille kolme muutakin single\xc3\xa4, \xe2\x80\x9dLife\xe2\x80\x9d, \xe2\x80\x9dI Miss You\xe2\x80\x9d ja \xe2\x80\x9dRock My Heart\xe2\x80\x9d._NEWLINE_Toinen albumi The Drive julkaisiin vuonna 1995, ja se jatkoi edelt\xc3\xa4j\xc3\xa4ns\xc3\xa4 linjoilla tuottaen muutamia listahittej\xc3\xa4, mutta t\xc3\xa4m\xc3\xa4n j\xc3\xa4lkeen Haddaway ei ole onnistunut uusimaan menestyst\xc3\xa4\xc3\xa4n. T\xc3\xa4h\xc3\xa4n vaikutti my\xc3\xb6s eurodance-musiikkityylin suosion hiipuminen._NEWLINE_Haddaway on kuitenkin jatkanut musiikin tekemist\xc3\xa4 esiintyen my\xc3\xb6s Suomessa useasti. Yksityisel\xc3\xa4m\xc3\xa4ss\xc3\xa4\xc3\xa4n h\xc3\xa4n on my\xc3\xb6s aktiivinen urheilun harrastaja ja osaa puhua nelj\xc3\xa4\xc3\xa4 eri kielt\xc3\xa4 .'